

**Αρθ. Ιδρ. Απόφασης Πρωτοδ. Αθηνών 20376/58**

**Χαλκοκονδύλη 13, 104-32, Αθήνα**

**Τηλ: 5238148, 5230819**

**Fax: 5230819**

**e-mail: oieleomospondia@gmail.com**

**site: www.oiele.gr**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Αθήνα, 19/7/2023**

**Αρ. Πρωτ.:3087**

**ΠΡΟΣ:**

Τον Προϊστάμενο Δ/νσης Δ.Ε. Πειραιά Δρ. Δ. Αναστασόπουλο

**ΚΟΙΝΟΠΟΙΗΣΗ**

-Υπουργό Παιδείας, Θρησκευμάτων και Αθλητισμού κ. Κ. Πιερρακάκη

-Υφυπουργό Παιδείας Θρησκευμάτων και Αθλητισμού κ. Δ. Μιχαηλίδου

-Γενικό Γραμματέα Πρωτοβάθμιας, Δευτεροβάθμιας Εκπαίδευσης και Ειδικής Αγωγής και Εκπαίδευσης του Υπουργείου Παιδείας, Θρησκευμάτων και Αθλητισμού κ. Γ. Κατσαρό

-Προϊσταμένη της Δ/νσης Ιδ. Εκπ/σης του Υπουργείου Παιδείας, Θρησκευμάτων και Αθλητισμού κ. Π. Ρούνη

-Βοηθό Συνήγορο για τα δικαιώματα του Παιδιού, κα Θ. Κουφονικολάκου

Αξιότιμε Κύριε Διευθυντή,

Έχουν φθάσει στην Ομοσπονδία μας σοβαρότατες καταγγελίες γονέων και συναδέλφων για τον εκπαιδευτικό Πληροφορικής Παναγιώτη Κανελάτο που υπηρετεί στο Εκπαιδευτικό Πρότυπο Πειραιά, σύμφωνα με τις οποίες ο εν λόγω θώπευε μαθήτριές του και απειλούσε με μείωση βαθμολογίας όσες διαμαρτύρονταν για τις πράξεις του. Έχει, μάλιστα, κατατεθεί για το ζήτημα αναφορά στην Εθνική Αρχή Διαφάνειας.

Οι καταγγέλλοντες αναφέρουν ότι, ενώ υπήρξε η διαβεβαίωση περί «απομάκρυνσης» του συγκεκριμένου από το σχολείο, αυτός συνεχίζει να βρίσκεται στο χώρο, φημολογείται δε ότι θα εργάζεται από «άλλο πόστο» κι όχι ως εκπαιδευτικός τη νέα σχολική χρονιά. Αν κάτι τέτοιο ισχύει, θεωρούμε ότι ο κίνδυνος για τα παιδιά παραμένει (εφόσον οι καταγγελίες ευσταθούν).

Θα αναμένουμε το συντομότερο δυνατόν την απάντησή σας, λόγω της σοβαρότητας του ζητήματος, σχετικά με τις ενέργειες της Διεύθυνσης για τη διακρίβωση της καταγγελίας και τον πειθαρχικό έλεγχο του εκπαιδευτικού και για τις πιθανές κινήσεις της υπηρεσίας σε περίπτωση που ο συγκεκριμένος δεν έχει απομακρυνθεί οριστικά και από κάθε θέση εργασίας από τη σχολική μονάδα.

**ΓΙΑ ΤΟ Δ.Σ. ΤΗΣ Ο.Ι.Ε.Λ.Ε.**

**Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ**

**ΓΙΩΡΓΟΣ ΧΡΙΣΤΟΠΟΥΛΟΣ ΔΗΜΗΤΡΗΣ ΚΑΖΑΓΛΗΣ**